Document ID: 32011D0224

RÅDETS AFGØRELSE
af 31. marts 2011
om fastsættelse af den holdning, Den Europæiske Union skal indtage i Det Internationale Kornråd for så vidt angår forlængelsen af konventionen om kornhandel af 1995
(2011/224/EU)
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9,
under henvisning til forslag fra Europa-Kommissionen,
og ud fra følgende betragtning:
Konventionen om kornhandel af 1995, som blev indgået af Rådet på Fællesskabets vegne ved afgørelse 96/88/EF (1), er med regelmæssige mellemrum blevet forlænget for på hinanden følgende perioder på to år ad gangen. Konventionen blev sidst forlænget ved en beslutning truffet af Det Internationale Kornråd den 8. juni 2009, og den forbliver i kraft indtil den 30. juni 2011. Det er i Unionens interesse, at den forlænges igen. Kommissionen, der repræsenterer Unionen i Det Internationale Kornråd, bør derfor bemyndiges til at stemme for en sådan forlængelse -
VEDTAGET DENNE AFGØRELSE:
Artikel 1
Den holdning, som Unionen skal indtage i Det Internationale Kornråd, er at stemme for, at konventionen om kornhandel af 1995 forlænges for endnu en periode på op til to år.
Kommissionen bemyndiges herved til at give udtryk for denne holdning i Det Internationale Kornråd.
Artikel 2
Denne afgørelse træder i kraft på dagen for vedtagelsen.
Udfærdiget i Bruxelles, den 31. marts 2011.

Labels: 3
15
17
5